**Ռիչարդ Պետեր Բրանկատիսանո** (անգլ.՝ Richard Peter Brancatisano, հոկտեմբերի 29, 1983(1983-10-29), Սիդնեյ, Ավստրալիա, հայտնի է նաև **Ռիչի Բրանկո** բեմական անունով), հեռուստատեսության ավստրալիացի դերասան և երաժիշտ, առավել հայտնի է «Հզոր ռենջերներ խորհրդավոր ուժ» հեռուստասերիալում Քսանդեր Բլուի դերի մարմնավորմամբ (կանաչ առասպելական ռեյնջեր)։ Մարմնավորել է նաև Դոմինիկ Ռուսոյի դերը՝ «ABC Family» հեռուստաընկերությամբ հեռարձակվող «Հետապնդելով կյանքը» հեռուստասերիալում։ Իր դեբյուտային առաջին «Fight Me» սինգլը թողարկել է 2018 թվականի հուլիսի 10-ին։

Կենսագրություն
--------------

Ռիչարդ Բրանկատիսանոն ծնվել է Ավստրալիայի Նոր Հարավային Ուելս նահանգում, իտալացի հոր և ավստրալիացի մոր ընտանիքում։ Դրամատիկական արվեստների նկատմամբ սերն սկսվել է դեռ վաղ տարիքից։ Դեռ դպրոցական տարիքում խաղացել է մի քանի մյուզիքլներում։ Հաճախել է Հյուսիսային Պարամատայի թագավորական դպրոց։

Մինչև «Հզոր ռենջերներ խորհրդավոր ուժ» հեռուստասերիալում նկարահանվելը, Ռիչարդը մարմնավորել է Քորիի դերը՝ «Բոյբենդ․ մյուզիքլ» հեռուստասերիալի 2005 թվականի եթերաշրջանում, որն արտադրվել է «Ricochet Working Productions» ընկերության կողմից։ Մարմնավորել է նաև Վինի դերը թատերական «Վին» ներկայացման մեջ, որն արտադրվել էր Ավստրալիայի թատերական ընկերության կողմից։ Երեք տարի սովորել է Նեպեյան թատրոնում։ Ուսումն ավարտելուց հետո շարունակել է աշխատել թատրոնում, որպես դերասան և երաժիշտ, խաղալով ազգային և միջազգային ներկայացումներում։

Ավստրալիական թատրոնում և երաժշտական շրջանակներում հայտնի է նաև «Ռիչի Բրանկո» անվամբ։ Շրջագայություններով հանդես է եկել նոր զելանդացի արտիստ Գին Վիգմորի հետ։

Նկարահանվել է նաև «Փղիկ արքայադուստրը» միջազգային մանկական հեռուստասերիալի երկրորդ եթերաշրջանում՝ մարմնավորելով Քալեբի դերը, իսկ «Տանը և հեռու» հեռուստասերիալում մարմնավորել է արքայազն Վիտորիո Սեկայի դերը։

2015 թվականին «Ալեքս և Եվա» հայտնի ֆիլմում մարմնավորել է գլխավոր բացասական կերպարի դերը, որի սցենարիստը եղել է Ալեքս Լիկոսը։ Վերջինս եղել է Ռոմեոյի և Ջուլիետայի ժամանակակից պատմությունը և նման էր «Իմ մեծ չաղ հունական հարսանիքին»։ «Ալեքս և Եվա» ֆիլմը պատմում է հույն ուղղափառ Ալեքսի և լիբանանցի մուսուլման Եվայի սիրո պատմությունը, որը ներկայացումը դարձնում է միջմշակութային բախումների հարթակ։ Ֆիլմում խաղացել են նաև Անդրա Դեմետրիադեսը, Թոնի Նիկոլակոպուլոսը, Զոե Կարիդասը և Ջորջ Կապինիարիսը։

Ֆիլմագրություն
--------------

### Ֆիլմեր

| Տարի | Վերնագիր | Դեր | Ծանոթագրություններ |
| --- | --- | --- | --- |
| 2006 | *Անապատի աղջիկը* | Եղջյուրավոր մարդ | կարճամետրաժ ֆիլմ |
| 2009 | *Սպիտակ գիծը* | Թոմո | կարճամետրաժ ֆիլմ |
| 2009 | *Կուպիդոն* | Կուպիդոն | կարճամետրաժ ֆիլմ |
| 2011 | *Անելիքներ* | Պետե | կարճամետրաժ ֆիլմ |
| 2012 | Ցունամի 3D | Ռորի |  |
| 2015 | *Համիշ Անդերսոն․ փոքր ստեր* | Թոք շոուի հաղորդավար | կարճամետրաժ տեսագրություն |
| 2015 | Ալեքս և Եվա | Ալեքս |  |

### Հեռուստատեսություն

| Տարի | Անվանում | Դեր | Ծանոթագրություններ |
| --- | --- | --- | --- |
| 2003 | Սպիտակաթույր կապույտը | Դարսի Ուորթ | «2.2» |
| 2004 | Կրկնակի բռունցք | Դարպասների մոտի ահաբեկիչ | «Ահաբեկիչ» |
| 2006 | Հզոր ռենջերներ։Խորհրդավոր ուժ | Քսանդեր Գլայ | հիմնական դեր |
| 2007 | Հզոր ռենջերներ։ «Օվերդրայվ» գործողություն | Քսանդեր Գլայ | «Մի անգամ ռեյնջեր, մաս 1 և 2» |
| 2007 | Տանը և հեռու | Թեո Բարեթ | 1 սերիա |
| 2010 | Տանը և հեռու | Արքայազն Վիտորիո Սեկա | երկրորդական դեր |
| 2011 | Փղիկ արքայադուստրը | Քալեբ | հիմնական դեր (2-րդ եթերաշրջան) |
| 2011 | Ածելի | Գուիդո Կալետի | հիմնական դեր |
| 2012 | Հարած շոկոլադ | Սաքսոն Բլեյք | հեռուստաֆիլմ |
| 2013 | Հույսի կղզու բժիշկները | Բժիշկ Ռիք դե Ալեսանդրո | հիմնական դեր |
| 2013 | Պարի ակադեմիա | Ռայս Օ'Լերի | երկրորդական դեր |
| 2014–15 | Հետապնդելով կյանքին | Դոմինիկ Ռուսո | հիմնական դեր |
| 2016 | Պայքարող սերվերներ | դերասան | «Մարզիչը» |
| 2018 | Հարոու | սերժանտ Գաբրիել Կապելո | 1 սերիա |

Թատրոն
------

| Տարի | Անվանում | Դեր | Ծանոթագրություն |
| --- | --- | --- | --- |
| 2002 | Սրտեր և ադամանդներ | Ադամանդների թագավոր |  |
| 2004 | Քամին կտորների մեջ | Ռեթի |  |
| 2005 | Բոյբենդ․ մյուզիքլ | Քորի |  |
| 2005 | Վին | Վին |  |

Հանրային մասնակցություն
-----------------------

Ռիչարդը եղել է Լոս Անջելեսում կազմակերպված «Power Morphicon» կոնֆերանսի մասնակիցներից մեկը, որը նվիրված է եղել «Հզոր ռեյնջերներին»։ Ռիչարդն այդ կոնֆերանսին մասնակցել է 2007 թվականի հունիսին և 2014 թվականի օգոստոսին։

Ծանոթագրություններ
------------------

1. 1 2  ČSFD (չեխերեն) — 2001.
2. ↑  «Fight Me - single»։ iTunes Australia։ Վերցված է հուլիսի 26, 2018
3. ↑  Richard Brancatisano

Արտաքին հղումներ
----------------

* Richard Brancatisano Internet Movie Database կայքում

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · Internet Movie Database |
|  |
| Չափորոշչային վերահսկողություն | GND: 1237126290 · VIAF: 3816147727695564710005 · WorldCat VIAF: 3816147727695564710005 |

 |